open-index/open-wikipedia-markdown huggingface dataset:
Gabriela Ņikitina

**Gabriela Ņikitina** (dzimusi  Rīgā) ir Latvijas peldētāja.

Viņa ir vairākas reizes uzvarējusi Latvijas čempionātā, tāpat vairākas uzvaras svinējusi Baltijas čempionātos. G. Ņikitinai pašlaik pieder arī vairāki Latvijas rekordi. Piedalījusies 2011. gada Pasaules čempionātā, kur izcīnīja 17. vietu  brīvā stila distancē. 2010. gadā G. Ņikitina piedalījās I Jaunatnes Olimpiskajās spēlēs, kur izcīnīja 33. vietu  brīvā stila un  tauriņstila distancēs. Sportiste bija kvalificējusies startam . Tajās viņa izcīnīja 39. vietu  brīvā stila distancē, uzrādot laiku 26,26 s, kas bija sportistes sezonas labākais rezultāts.

Viņas māte, sportistes pirmā trenere Svetlana Ņikitina arī ir bijusi peldētāja, startējusi  Seulā PSRS izlases sastāvā, izcīnot 5. vietu 4×100 metru stafetē (toreiz, tāpat kā G. Ņikitina 2012. gada Olimpisko spēļu laikā, S. Ņikitina bija 18 gadus veca).

## Atsauces

## Ārējās saites
Ņikitina

**Ņikitina** (, no personvārda Ņikita *(Ники́та)*; vīriešu dzimtē Ņikitins *(Ники́тин)*) ir krievu cilmes uzvārds. Cilvēki ar šo uzvārdu:
* Diāna Ņikitina (2000) — Latvijas daiļslidotāja;
* Gabriela Ņikitina (1994) — Latvijas peldētāja.
Korijs Montīts

**Korijs Elans Maikls Montīts** (; dzimis , miris ) bija kanādiešu aktieris un mūziķis.

Aktiera karjeras sākumā viņam bija epizodiskas lomas filmās tādās filmās kā "Ceļa gals 3" (*Final Destination 3*), *[[Whisper]]*, "Lampiņu drudzis" (*Deck the Halls*). Viņš ir pazīstams ar Finna Hadsona lomu *[[Fox Broadcasting Company|Fox]]* seriālā "Radīti skatuvei". Par viņa attēlošanu saņēmis Ekrāna aktieru ģildes balvu kā daļa no aktieru sastāva un *[[Teen Choice Award]]*, tāpat bijis nominēts vairākām citām balvām.

2013. gada 13. jūlijā aktieri atrada mirušu *Fairmont Pacific Rim* viesnīcas numuriņā Vankūverā, Kanādā, pēc heroīna un alkohola pārdozēšanas. Viņa un Finna piemiņai veltīta seriāla piektās sezonas trešā sērija *[[The Quarterback]]*.

## Atsauces

## Ārējās saites

*
Hetere Morisa

**Hetere Elizabete Morisa** (; dzimusi ) ir amerikāņu aktrise, dziedātāja un dejotāja.

Kino debitējusi 2008. gadā ar mazu lomu filmā "Vakara pasakas". Pazīstama ar Britānijas Pīrsas lomu *[[Fox Broadcasting Company|Fox]]* seriālā "Radīti skatuvei", par ko saņēmusi Ekrāna aktieru ģildes balvu kā daļa no aktieru sastāva, tāpat bijusi nominēta vairākām citām balvām. Hetere Morisa kā dejotāja piedalījās Bejonses koncerttūrē *[[The Beyoncé Experience]]*.

Vēl filmējusies tādās filmās kā *[[Fired Up!]]* (2009), "Neprātīgās brīvdienas" (2012) un ierunājusi lomu filmā "Ledus laikmets 4: Kontinentu dreifs" (2012).

## Ārējās saites
Morris

***Morris*** ir uzvārds, kas galvenokārt cēlies no Anglijas, Īrijas, Skotijas un Velsas.

## Izcelsme
*Morris* ir anglonormāņu izcelsmes uzvārds, kas atvasināts no vidusangļu un senfranču personvārda *Moreis* jeb *Maurice* (no latīņu valodas *Mauritius* — ‘tumšs’). Tas bija 3. gadsimta kristiešu mocekļa Svētais Maurīcija vārds. Velsā *Moris* ir angliskots no velsiešu vārda *Meurig*, kas arī ir velsiešu valodas vārda *Mauritius* variants.

Īru uzvārda versija *Ó Muiris*, retāk *de Moiréis* pārsvarā ir normaņu izcelsmes. Tas cēlies no normaņu vārdiem *de Mareys*, *de Marreis*" un latīņu *de Marisco* ar nozīmi ‘no purva’.

Dažos gadījumos *Morris* ir vācu izcelsmes, kā vārda *[[Moritz]]* variants.

## Pielietojums
*Morris* var būt:

;Priekšvārds
* Moriss — vīriešu dzimtes priekšvārds;

;Uzvārds
* Morisa — sieviešu dzimtes uzvārds;
* Moriss — vīriešu dzimtes uzvārds.

## Atsauces
Kimberlīts

thumb|Kimberlīts no ASV
**Kimberlīts** ir ultrabāzisks, intruzīvs, magmatisks iezis, kura sastāvā nereti ir dimanti. Tas ir nosaukts par godu Dienvidāfrikas pilsētai Kimberlijai, kur  tika atrasts 83,5 karātu (16,7 g) dimants.

## Sastāvs
Kimberlītu ieži mēdz būt daudzveidīgi un neviendabīgi. Pamatā tie sastāv no olivīna un kalcīta ar piroksēnu, ilmenīta un granāta jeb piropa kristālu ieslēgumiem. Sprādziena piltuvēs kimberlītu struktūra ir līdzīga brekčijām (kopā sacementētām iežu atlūzām). Ja magma ir pacēlusies no astenosfēras pietiekami ātri (ar ātrumu vismaz 80 km/h), tad radies kimberlīts var saturēt arī dimantus. Ja magmas celšanās ātrums bijis mazāks, augstā temperatūra pazemināta spiediena apstākļos ir iedarbojusies uz dimantiem pārāk ilgi un tie paspējuši pārvērsties grafītā.

## Atrašanās dabā
[thumb|Kimberlīta raktuves [Mirnija (Saha)|Mirnijā - viens no lielākajiem karjeriem pasaulē (1,2 km diametrā un 525 m dziļumā)]]
Kimberlītu ieži atrodami tā saucamajās kimberlītu diatrēmās jeb sprādziena piltuvēs, ko sauc arī par kimberlītu piltuvēm. Tās var būt līdz 1 km diametrā. Kimberlītu piltuvēs mēdz ierīkot dimantu raktuves, tādēļ tām ir raksturīga spirāliskas bedres forma. Kimberlīti atrodami arī vulkāniskajās daikās (plaisās, kas aizpildītas ar sacietējušu magmu).

Pastāv iespējamība, ka dimantus saturošie kimberlītu ieži varētu būt atrodami arī Latvijā, tomēr Latvijas kimberlītu piltuves atrodas zem bieza nogulumiežu slāņa.

## Atsauces
Kārlis Karlsons (1907—1962)

**Kārlis Karlsons** (dzimis , miris ) bija Latvijas ķīmiķis, inženieris, un sabiedrisks darbinieks. Īsu laiku 1940. gadā bijis nedemokrātiski ievēlētās Tautas Saeimas deputāts, kā arī Latvijas finanšu ministrs. Strādājis arī Latvijas PSR valdībā — Tautas komisāru padomē.

## Biogrāfija
Kārlis Karlsons piedzima  Rīgā kalēja ģimenē. Pirmā pasaules kara laikā ar vecākiem devies uz laukiem. Mācības uzsācis Alojas pamatskolā, bet pēc kara un atgriešanās Rīgā mācījās Rīgas pilsētas 4. vidusskolā (tagad — Rīgas Angļu ģimnāzija). Pēc tās beigšanas 1925. gadā iestājies Latvijas Universitātes Ķīmijas fakultātē, paralēli studijām strādājis Rīgas Centrālajā slimokasē. Pēc universitātes absolvēšanas 1936. gadā kļuva par laborantu. Piedalījās kristālu elementāršūnu precīzu parametru izstrādē rentgenogrāfijā. Šī darba rezultāti atspoguļoti sešās publikācijās. 1937. gadā Kārlis Karlsons kļuva par akciju sabiedrības "C. Ch. Schmidt" Brocēnu cementa fabrikas galveno inženieri un laboratorijas vadītāju.

Pēc padomju okupācijas 1940. gadā Kārlis Karlsons kļuva par marionešu valdības finanšu ministru, kā arī piedalījās nedemokrātiskajās Tautas Saeimas vēlēšanās, kur tika ievēlēts no "Darba tautas bloka" Kurzemes saraksta.  Latvija tika inkorporēta PSRS, tika izveidota Latvijas PSR. Kā LPSR finanšu tautas komisārs kopā ar premjerministru Augustu Kirhenšteinu  parakstīja rīkojumu par 804 uzņēmumu nacionalizāciju.  notika izmaiņas valdības sastāvā, kā rezultātā par jauno finanšu tautas komisāru kļuva Arnolds Tabaks, bet Karlsons kļuva par Latvijas PSR Tautas komisāru padomes vietējās rūpniecības tautas komisāru. Viņa pārraudzībā bija 54 uzņēmumi, no kuriem 50 bija nacionalizēti. Kārlis Karlsons zaudēja amatu valdībā 1941. gadā.

Viņš kļuva par Latvijas Valsts universitātes Ķīmijas fakultātes docentu javu saistvielu tehnoloģijā. 1941. gada jūnijā, sākoties PSRS karam ar Vāciju, evakuējās uz Krieviju. Tā paša gada  viņš bija Sarkanās armijas Latviešu gvardē, piedalījās kaujās pie Starajas Rusas un citur. 1944. gada aprīlī Karlsonu gvardes leitnanta pakāpē demobilizēja. Viņš kļuva par Būvmateriālu ražošanas un celtniecības pārvaldes priekšnieku. Pēc Vācijas kapitulācijas 1945. gadā devies uz Kurzemi, kur atjaunojis būvmateriālu uzņēmumu darbību. 

No 1945. līdz 1946. gadam Kārlis Karlsons bija Cementa tresta pārvaldnieks. 1946. gadā, pēc Latvijas PSR Zinātņu akadēmijas dibināšanas, viņš pārgāja uz tikko izveidoto Ķīmijas institūtu par jaunāko zinātnisko līdzstrādnieku. Institūtā viņš strādāja visu savu atlikušo mūžu. No 1953. līdz 1958. gadam viņš bija Silikātu laboratorijas vadītājs, bet 1958. gadā kļuva par Ķīmijas institūta direktora vietnieku zinātniskajā darbā. Miris  no sirds slimības.

## Atsauces
USA-202

***USA-202***, zināms arī kā ***NRO L-26*** un ***Mentor 4***, ir ASV militārais pavadonis. Tas orbītā tika palaists 2009. gada janvārī Nacionālā izmeklēšanas biroja vajadzībām. 

Pavadonis tika palaists  02:47 *[[UTC]]* ar nesējraķeti *[[Delta IV Heavy]]* no Kanaveralas zemesraga Gaisa spēku stacijas starta laukuma *SLC-37B*. Tas tika ievadīts ģeostacionārā orbītā un izvietots punktā 44° austrumu garuma, kur nomainīja *[[USA-139]]* (*Mentor 2*).

Lai gan kosmiskā aparāta parametri un misijas detaļas oficiāli netika izpaustas, neatkarīgi eksperti sākotnēji domāja, ka *NRO L-26* ir elektronisko signālu izlūkošanas pavadonis no sērijas, kas saukta par *Mentor* jeb *Advanced Orion*.

thumb|right|240px|''USA-202'' nakts debesīs
2016. gada 6. septembrī ziņu vietne *[[The Intercept]]* publicēja Snoudena iegūtos slepenos dokumentus. Vienā no šiem dokumentiem, kas datēts ar 2009. gada janvāri, tika atklātas detaļas par diviem signālu izlūkošanas pavadoņiem. Viens no tiem, kura starta mēnesis sakrita ar *USA-202*, bija apzīmēts ar nosaukumu *ORION*. Tam bija arī publicēts attēls, rādot kosmisko aparātu ar milzīgu lietussargam līdzīgu antenu. Astronomijas amatieri jau iepriekš bija novērojuši *USA-202*, kas bija spožākais objekts ģeostacionārajā orbītā, kas tagad guva apstiprinājumu. Tiek lēsts, ka *Mentor 4* antena ir 100 metru diametrā.

Dokumentā minēts, ka *ORION* sākotnējais uzdevums 30 — 45 dienas, kad tas virzīsies uz rietumiem paredzētajā vietā, būs Ķīnas novērošana. Pēc tam tā primārā misija būs "*Thuraya* vākšana un Afganistānas / Pakistānas eksfiltrācija". Amatieru novērojumi liecināja, ka 1,5 mēnesi pēc starta *USA-202* bija ieradies punktā 44° austrumu garuma. Tur tas bija ļoti tuvu komerciālajam mobilo sakaru pavadonim *[[Thuraya 2]]*. Turklāt tā orbītas slīpums bija pieskaņots *Thuraya 2* (2,8° 2009. gadā, 4,7° 2016. gadā). Tādējādi bija skaidrs, ka *USA-202* uzdevums bija *Thuraya 2* retranslēto sarunu noklausīšanās.

## Atsauces

## Ārējās saites
* Mentor 1, 2, 3, 4, 5, 6 ('Advanced Orion 1, 2, 3, 4, 5, 6') Gunter Dirk Krebs
USA-223

***USA-223***, zināms arī kā ***NRO L-32***, ir ASV militārs pavadonis. Tas orbītā tika palaists 2010. gada novembrī Nacionālā izmeklēšanas biroja vajadzībām. 

Pavadonis tika palaists  22:58 *[[UTC]]* ar nesējraķeti *[[Delta IV Heavy]]* no Kanaveralas zemesraga Gaisa spēku stacijas starta laukuma *SLC-37B*. Tas tika ievadīts ģeostacionārā orbītā. Pavadonis sākotnēji tika izvietots punktā 100,9° austrumu garuma. 2011. gadā tas tika pārvietots uz pozīciju 95° austrumu garuma, kur aizvietoja *[[USA-171]]*, kas tika pārvietots uz 68° A.

Lai gan kosmiskā aparāta parametri un misijas detaļas oficiāli netiek izpaustas, neatkarīgi eksperti domā, ka *NRO L-26* ir elektronisko signālu izlūkošanas pavadonis no sērijas, kas saukta par *Mentor* jeb *Advanced Orion*.

## Atsauces

## Ārējās saites
* Orion 5, 6, 7, 8, 9, 10, 11, 12 Gunter Dirk Krebs 
* Delta IV Heavy launches with NROL-32 William Graham, NASASpaceFlight.com, 2010-11-21
Trojas zirgs

thumb|200px|Trojas zirgs — filmas "Troja" dekorācija
**Trojas zirgs** bija milzīgs koka zirgs sengrieķu mitoloģijā, kurā Trojas kara laikā bija paslēpušies ahaju (grieķu) karavīri, kas piedalījās Trojas aplenkšanā. Trojieši, neapjauzdami ahaju viltību, ieveda Trojas zirgu Trojā. Naktī ahaji izkāpa no zirga un ielaida pilsētā pārējo ahaju karaspēku, Troja nonāca ahaju rokās.

## Ārējās saites
Ņačana

**Ņačana** (, ) ir ostas pilsēta Vjetnamā, Haņhoa provinces administratīvais centrs. 2009. gadā pilsētā dzīvoja aptuveni 392 tūkstoši iedzīvotāju. Ņačanas tautsaimniecība balstās galvenokārt uz tūrismu. Ņačanas skaistās pludmales piesaista daudzus tūristus. 2008. gadā pilsētā notika skaistumkonkurss *[[Miss Universe]]*, bet 2010. gadā — skaistumkonkurss *[[Miss Earth]]*. Bija paredzēts, ka šajā pilsētā 2016. gadā notiks Āzijas pludmales spēles, vēlāk par spēļu vietu tika izvēlēta Dananga. Čampas valsts pastāvēšanas laikā (192–1832) pilsētas nosaukums bija *Kauthara*. Pilsētā atrodas Ņačanas Okeanogrāfijas institūts.

## Atsauces

## Ārējās saites

*
Vladimīrs Mihāliks

**Vladimīrs Mihāliks** (; dzimis 1987. gada 29. janvārī) ir slovāku hokejists, aizsargs. Pašlaik (2020) Mihāliks spēlē Slovākijas Ekstralīgas vienībā Mihalovces "Dukla".

## Spēlētāja karjera
Jau 2005. gadā Mihāliks pārcēlās uz Ziemeļameriku, pievienojoties WHL līgas klubam Reddīras "Rebels". 2007. gadā aizsargs uzsāka spēlēt AHL kluba Norfolkas "Admirals" rindās.

2008.—09. gada sezonā Mihāliks debitēja NHL, aizvadot 11 spēles Tampabejas "Lightning" rindās. Nākamajā sezonā Mihāliks aizvadīja vēl četras spēles "Lightning" sastāvā, taču 2010.—11. gada sezonā NHL nespēlēja, visu sezonu pavadot AHL.

2011. gada vasarā Mihāliks atgriezās Eiropā, pievienojoties KHL kluba Popradas "Lev" rindām. Gadu vēlāk hokejists parakstīja līgumu ar Bratislavas "Slovan", tās sastāvā spēlējot līdz pat 2016. gadam. Tad Mihāliks pievienojās HK Banska Bistrica rindām, nākamās četras sezonas aizvadot Slovākijas Ekstralīgā.

Slovākijas hokeja izlases rindās Mihāliks spēlējis 2010., 2013. un 2014. gada Pasaules čempionātos.

## Ārējās saites
Libors Hudāčeks

**Libors Hudāčeks** (; dzimis 1990. gada 7. novembrī) ir slovāku hokejists, centra uzbrucējs. Pašlaik (2024) Hudāčeks spēlē Čehijas Ekstralīgas klubā Tšinecas "Ocelari".

Viņa brālis Jūliuss Hudāčeks arī ir hokejists.

## Spēlētāja karjera
Profesionāļa karjeru Hudāčeks uzsāka 2009.—10. gada sezonā spēlēja Slovākijas U-20 izlases sastāvā Slovākijas Ekstralīgā. Tiesa, sezonas vidū hokejists pārcēlās uz Bratislavas "Slovan" rindām. "Slovan" rindās Hudāčeks nākamajās divās sezonās kļuva par vienu no komandas rezultatīvākajiem spēlētājiem, 2011.—12. gada sezonā izcīnot arī līgas čempiona titulu. 2012.—13. gada sezonā "Slovan" pārcēlās uz KHL, Hudāčekam turpinot spēlēt komandas sastāvā. 2014.—15. gada sezonā īslaicīgi tika izīrēts Slovākijas Ekstralīgas klubam HK Banska Bistrica.

2015. gada vasarā pievienojās Zviedrijas hokeja līgas klubam Örebro HK, tās sastāvā aizvadot nākamās trīs sezonas. No 2018. līdz 2020. gadam spēlēja Čehijas Ekstralīgas klubā Liberecas "Bili Tygri", 2019.—20. gada sezonā bija līgas rezultatīvākais ārzemju spēlētājs.

Slovākijas hokeja izlases rindās spēlējis  2011., 2012., 2013. 2015., 2016., 2017., 2019., 2023. un 2024. gada Pasaules čempionātos, 2012. gadā kopā ar izlasi izcīnot sudraba medaļas.

## Ārējās saites
Hudāčeks

**Hudāčeks** (; sieviešu dzimtē **Hudāčkova** (*Hudáčková*)) ir slovāku cilmes uzvārds. Cilvēki ar šo uzvārdu:

* Jūliuss Hudāčeks (*Július Hudáček*, 1988) — slovāku hokejists;
* Libors Hudāčeks (*Libor Hudáček*; 1990) — slovāku hokejists.
Kērtiss Senfords

**Kērtiss Senfords** (; dzimis 1979. gada 5. oktobrī) ir bijušais kanādiešu hokejists, vārtsargs. Karjeras laikā vairākas sezonas aizvadījis Nacionālās hokeja līgas klubos Sentluisas "Blues", Vankūveras "Canucks" un Kolumbusas "Blue Jackets". Karjeras nogalē trīs sezonas aizvadīja arī KHL vienībā Jaroslavļas "Lokomotiv".

## Spēlētāja karjera
Profesionāļa karjeru Senfords uzsāka 2000. gadā, kad nonāca NHL kluba Sentluisas "Blues" sistēmā un spēlēja tās AHL fārmklubā Vorčesteras "IceCats". 2002.—03. gada sezonā Senfords debitēja arī NHL, aizvadot astoņas spēles "Blues" rindās.

2005.—06. gada sezonā Senfords "Blues" rindās aizvadīja 34 spēles, taču nākamajā sezonā komandai pievienojās Menijs Legasī, Senfordam laukumā izejot vien 16 spēlēs. 2007. gada vasarā hokejists kā brīvais aģents pievienojās Vankūveras "Canucks" rindām, nākamās divas sezonas būdams komandas otrais vārtsargs aiz Roberto Luongo.

2009. gada vasarā Senfords pievienojās Monreālas "Canadiens" rindām, nākamās divas sezonas aizvadot tās AHL fārmklubā Hamiltonas "Bulldogs", taču 2011.—12. gada sezonā bija Kolumbusas "Blue Jackets" otrais vārtsargs aiz Stīva Meisona, sezonas gaitā aizvadot 36 spēles.

2012. gadā Senfords noslēdza līgumu ar KHL vienību Jaroslavļas "Lokomotiv". 2013.—14. gada sezonā Senfords kopā ar "Lokomotiv" sasniedza Gagarina kausa pusfinālu, taču tajā komanda piekāpās Prāgas "Lev". Pēc sezonas beigām Senfords tika iekļauts līgas simboliskajā izlasē. Uzreiz pēc 2014.—15. gada sezonas noslēguma Senfords paziņoja par karjeras beigšanu.

## Ārējās saites
Ultrabāzisks iezis

**Ultrabāzisks iezis** ir magmatisks iezis, kurā SiO2 saturs nepārsniedz 45 % no masas. Parasti MgO saturs ir vairāk nekā 18 %, tāpat daudz FeO, bet maz kālija. Ultrabāziskie ieži ir ļoti izplatīti Zemes mantijā.
Arturs Kestlers

**Arturs Kestlers** (; dzimis , miris ) bija ungāru—angļu rakstnieks un žurnālists. 1940. gadā izdeva pirmo romānu, "Saules aptumsums" (*Darkness at Noon*), prettotalitārisma grāmatu, par kuru Kestlers saņēma starptaustisku atzinību un slavu.

## Dzīve
Kestlers dzimis Budapeštā un guva izglītību Austrijā. 1931. gadā viņš iestājās Vācijas komunistu partijā, bet, vīlies staļinistu nežēlībā, 1938. gadā izstājās. Kestlers 43 gadus nodzīvoja  Anglijā, atbalstīdams vairākas politiskas kustības, rakstīdams romānus, memuārus, biogrāfijas, un daudz eseju.  1968. gadā Dānija Kestleram piešķīra prestīžo  Sonninga balva "par izcilu ieguldījumu Eiropas kultūrā".  1972. gadā Kestlers tika iecelts Britu impērijas ordeņa kavaliera kārtā.

## Darbi un ietekme
Apgalvots, ka "Saules aptumsums" bija viena no ietekmīgākajām pretpadomju grāmatām, kas iespaidoja Eiropas sabiedrisko domu, kā arī komunistus un to simpatizētājus, netieši ietekmējot vairākas ievēlētas valdības. Kestlers aprakstījis jēdzienu holons, ko vēlāk izvērsa amerikāņu domātājs Kens Vilbers.

## Bibliogrāfija (nepilna)
* "Saules aptumsums" *Darkness at Noon* (1941)  
* *The Ghost in the Machine* (1967) ; 48. lpp. Holons skaidrots
## Atsauces

## Ārējās saites
* https://web.archive.org/web/20131008033538/http://bsa.edu.lv/docs/politologija_daukshts.pdf Politoloģija: 30. lpp. Kestlers 
* http://www.dgramata.lv/media/pec_kara.pdf Kestlers pieminēts "kultūras kara" aprakstā 
* http://www.talsi.biblioteka.lv/Alise/en/book.aspx?id=95031 Grāmatā "Pārvērtēšana" - Kestlera eseja 
* http://www.panarchy.org/koestler/holon.1969.html Holons Kestlera rakstos
Makheils

**Makheils** (; sieviešu dzimtē Makheila) ir angliskots īru cilmes uzvārds ( vai *MacHaol*). Cilvēki ar šo uzvārdu:

* Džoels Makheils (*Joel McHale*; 1971) — amerikāņu komiķis, aktieris, rakstnieks, televīzijas producents un televīzijas personība;
* Kevins Makheils (*Kevin McHale*; 1957) — amerikāņu basketbolists un treneris;
* Kevins Makheils (*Kevin McHale*; 1988) — amerikāņu aktieris, dziedātājs un dejotājs.
Marks Sallings

**Marks "Veins" Sallings** (; dzimis , miris ) bija amerikāņu aktieris, dziedātājs un mūziķis.

Kino debitējis ar lomu filmā *Children of the Corn IV: The Gathering* 1996. gadā. Viņš ir pazīstams ar Noā "Paka" Pakermana lomu *[[Fox Broadcasting Company|Fox]]* seriālā "Radīti skatuvei". Par viņa attēlošanu ir saņēmis Ekrāna aktieru ģildes balvu kā daļa no aktieru sastāva, tāpat bijis nominēts *[[Teen Choice Award]]* un *[[Choice TV]]*. Savu suni Noā nosaucis par godu "Radīti skatuvei" seriāla tēlam. M. Sallings izdevis divus studijas albumus, debijas albumu *Smoke Signals* izdevis ar skatuves vārdu *Jericho*, vēl 2010. gadā izdeva albumu *Pipe Dreams*.

## Atsauces

## Ārējās saites

*
Kevins Makheils (aktieris)

**Kevins Maikls Makheils** (; dzimis ) ir amerikāņu aktieris, dziedātājs un dejotājs.

Karjeras sākumā bijis mūzikas grupas NLT dalībnieks. Televīzijā debitējis ar lomu TV raidījumā *[[All That]]* 2005. gadā. Viņš pazīstams ar Ārtija Abramsa lomu *[[Fox Broadcasting Company|Fox]]* seriālā "Radīti skatuvei", par ko saņēmis Ekrāna aktieru ģildes balvu kā daļa no aktieru sastāva, tāpat bijis nominēts *[[Teen Choice Award]]*. 2011. gadā piedalījies Keitijas Perijas videoklipa dziesmai *[[Last Friday Night (T.G.I.F.)]]* filmēšanā.

## Ārējās saites
¡Uno!

***¡Uno!*** ir amerikāņu pankroka grupas *[[Green Day]]* devītais studijas albums, kas tika izdots . Tas ir pirmais albums *¡Uno! ¡Dos! ¡Tré!* albumu triloģijā. Albums ierakstīts 2012. gadā, laikā no februāra līdz jūnijam Kalifornijā, ASV. Tas tapis sadarbībā ar ierakstu kompāniju Reprise.

Albuma dizains pirmo reizi publiski parādījās vietnē *[[YouTube]]* augšupielādētā video, albuma dziesmu saraksts tika publicēts 2012. gada 26. jūnijā. Pirmais albuma singls *[[Oh Love]]* klajā tika laists 2012. gada 16. jūlijā. Otrs singls *[[Kill the DJ]]* sākotnēji tika publicēts Eiropas iTunes veikalos 2012. gada 15. augustā. Trešais singls *[[Let Yourself Go]]* tika publicēts ASV iTunes veikalā 2012. gada 5. septembrī, un reklāmas singlu *Nuclear Family* publicēja apvienības *YouTube* kanālā 2012. gada 12. septembrī. Dziesmas *[[Stay the Night]]* videoklips tika laists klajā 2012. gada 24. septembrī *Rolling Stone* televīzijā un oficiālajā apvienības YouTube kanālā.

Albums izpelnījies pārsvarā pozitīvas kritiķu atsauksmes.

## Dziesmu saraksts
*¡Uno!* dziesmu saraksts tika publicēts  grupas oficiālajā mājaslapā.

## Atsauces

## Ārējās saites
* Grupas oficiālā mājaslapa
Žerlaša šaurums

**Žerlaša šaurums** (, ) ir ap  garš un 9 līdz  plats jūras šaurums Antarktīdas piekrastē. Atdala Pālmera arhipelāga dienviddaļas salas no Triniti salas un Danko krasta. Šauruma dienvidu robeža ir Renāra rags Antarktīdas pussalas piekrastē un Erreras rags Vīnkes salā, bet ziemeļu — Hosīzona salas ziemeļu gals un Volastona rags Triniti salā.

Šauruma dienvidu ieeju atklāja Vācijas antarktiskā ekspedīcija 1873.—1874. gados un nosauca to par Bismarka šaurumu. Šaurumu visā garumā aptuveni apsekoja Beļģijas antarktiskā ekspedīcija Adriena Žerlaša vadībā no 1898. gada 23. janvāra līdz 12. februārim un nosauca to par **Belžikas šaurumu** «par godu mūsu valstij un mūsu kuģim» (). Pēc ekspedīcijas atgriešanās Beļģijā pēc ekspedīcijas dalībnieku pieprasījuma ekspedīcijas zinātniskā komisija pārdēvēja šaurumu ekspedīcijas vadītāja vārdā.

Šauruma dienvidu krastā darbojas vairākas polārstacijas: Brauna (1951), Primavera (1977; Argentīna), Gabrjela Gonsalesa Videla (1951; Čīle), kā arī tagad slēgtā britu Dankoailenda (1956—1959).
## Atsauces

## Ārējās saites
Pārogre (stacija)

**Pārogre** ir dzelzceļa pieturas punkts, kas atrodas Latvijā Ogres novadā Ogres pilsētas teritorijā starp Ogres staciju un Ciemupes pieturas punktu. Šī ir viena no nedaudzajām koka ēkām, kas saglabājusies dzelzceļa līnijā Rīga—Daugavpils. Pieturas punktā biļešu kase ir slēgta.

## Vēsture
Pieturas punkts tika atvērts . Pieturas punkta ēku uzbūvēja Pārogres labierīcības biedrības organizētā talkā no saziedotiem būvmateriāliem, bet peronu izbūvēja par Dzelzceļu virsvaldes līdzekļiem, stacijas izbūve izmaksāja 1800 latu. Ēkas būvniecību pilnībā pabeidza tikai 1933. gadā, kad tai ielika logus un durvis. 1932. gadā pie ēkas tika iestādīta  gara liepu aleja, bet 1935. gadā tika iestādītas arī palmas. Pieturas punkts darbojās tikai vasaras mēnešos.

Vācu okupācijas laikā, pieturas punkts tika pārsaukts par *Oger—Ogermünde*, bet pēc kara beigām atguva sākotnējo nosaukumu. 1957. gadā, būvējot otru sliežu ceļu jaunajai elektrovilcienu līnijai, pieturas punkta ēka tika pārvietota nedaudz nost no dzelzceļa sliedēm. Pārogre ir B biļešu zonas gala stacija.

## Interesanti fakti
Pārogres dzelzceļa pieturas punkts ir viena no nedaudzām dzelzceļa pieturām Latvijā, no kuras perona var redzēt nākamo (Ogres stacijas) dzelzceļa pieturu.

## Attēlu galerija

File:Pārogre train station.jpg|Pārogres pieturas punkta ēka 2020. gadā
File:Sliežu ceļi Pārogrē.jpg|Sliežu ceļi Krustpils virzienā
File:Sliežu ceļi Pārogrē 2.jpg|Sliežu ceļi Rīgas virzienā
Pārogres pieturas punkts pēc 1931. gada.jpg|Pārogres pieturas punkta ēka pēc uzcelšanas 1933. gadā
Parogre pp eka.JPG|Pieturas punkta ēka mūsdienās
Parogre pp1.JPG|Skats no pieturas punkta Lielvārdes virzienā
Parogre pp2.JPG|Skats no pieturas punkta Ogres virzienā
Parogre pp 3.JPG|Skats uz pieturas punktu


## Ārējās saites
* Līnijas vēsture 
* Vilcienu kustības saraksta meklētājs

## Atsauces
Pārogre

**Pārogre** ir teritorija Ogres pilsētas dienvidaustrumu daļā. Atrodas Ogres upes kreisajā krastā starp Ogres upi un pilsētas robežu.

## Vēsture
Pārogres teritorija apdzīvota jau dzelzs laikmetā. Par vienu no senākajām apdzīvotajām vietām Pārogrē tiek uzskatīts Ķentes pilskalns, kas apdzīvots jau 5. gadsimtā. Pēdējo reizi tas apdzīvots 9. gadsimtā. Vēlākajos gadsimtos Pārogres teritorija, tāpat kā pārējā Ogres teritorija, ir bijusi reti apdzīvota. 19. gadsimtā, Ogrei attīstoties kā kūrortvietai, arī Pārogre kļuva apdzīvotāka. 20. gadsimta sākumā Pārogres teritorijā sāka darboties kokzāģētava. 1931. gadā tika atklāta Pārogres dzelzceļa pietura, bet 1933. gadā tika uzcelta stacijas ēka. 1975. gadā Pārogres teritorijā tika dibināts dendroloģiskais parks "Lazdukalni", kas 2020. gadā pārdēvēts par Špakovska parku.

## Atsauces
Viļānu novada ģerbonis

**Viļānu novada ģerbonis** bija Viļānu novada oficiālais simbols.

2012. gada 28. jūnijs Viļānu novada domes sēdē, iepazīstoties ar Rīgas mākslinieku izveidoto novada ģerboņa skicēm, ka arī noklausoties pašu mākslinieku paskaidrojumus par ģerboņa variantiem, deputāti deva priekšroku paraugam, kur zaļā fonā attēlota zelta lakstīgala ar zelta ievas zaru, sudraba ziediem, knābī un sudraba upe ar četriem vilnīšiem (Viļānu novadā apvienojušās četras pašvaldības) ģerboņa lejasdaļā. Tika piedāvāti arī dažādu ģerboņa krāsu varianti. Novada ģerboņa apspriešana turpinājās jūlijā Rīgā — Heraldikas komisijas sēdē, kurā piedalījās arī novada pašvaldības pārstāvji. Pēc ilgām diskusijām 2013. gada 25. martā ģerbonis tika apstiprināts.

## Atsauces
Pirātisms

[thumbnail|235px|Tradicionālais pirātu karogs ''[Jolly Roger*]]
*'Pirātisms** (, ''peirateía'') ir kuģu [[laupīšana]] un [[noziegums|krimināla vardarbība]] jūrā vai uzbrukumi piekrastes apdzīvotajām teritorijām ar nolūku iegūt laupījumu. Saskaņā ar mūsdienu starptautiskajiem likumiem, par pirātismu sauc tikai uzbrukumus atklātā jūrā. **Pirāti''' ir jūras (vai upes) laupītāji.

Pirātisma vēsture sākās gandrīz vienlaicīgi ar kuģniecības sākumu. Vēlāk pasaules lielvaras, īpaši pēc Lielajiem ģeogrāfiskajiem atklājumiem, pirātismu izmantoja savās interesēs, lai kaitētu citu valstu kuģiem un nebūtu jānonāk līdz savstarpējām jūras kaujām. Mūsdienās pirātisms ir visizplatītākais Āfrikas un Dienvidaustrumāzijas piekrastē. 2010. gadā 259 (58,2%) no 445 reģistrētajiem pirātu uzbrukumiem bija tieši Āfrikas piekrastē. Pastiprināta pasaules uzmanība ir pievērsta pirātismam Somālijas piekrastē.

## Atsauces

## Ārējās saites
2012. gada Pasaules U-23 čempionāts airēšanā

**2012. gada Pasaules čempionāts airēšanā U-23 vecuma grupā** bija astotais šāds čempionāts akadēmiskajā airēšanā, kas notika Lietuvas pilsētā Traķos no 10. līdz . Iepriekšējais čempionāts pirms gada notika Nīderlandes galvaspilsētā Amsterdamā.

Čempionātā piedalījās aptuveni 1000 airētāji no 60 valstīm. No Latvijas sportistiem augstāko vietu ieguva Elza Gulbe, kas sieviešu vieniniekā finišēja 5. vietā, par 8,15 sekundēm atpaliekot no uzvarētājas vācietes Jūlijas Līras. Neviens no pārējiem Latvijas sportistiem nekvalificējās A finālam, līdz ar to neiekļuva labāko sešiniekā.

## Atsauces

## Ārējās saites
* Čempionāta oficiālā mājaslapa 
* 2012 World Rowing Under 23 Championships worldrowing.com
2012. gada Lielbritānijas Grand Prix

**2012. gada [[Lielbritānijas Grand Prix|Lielbritānijas ''Grand Prix'']]** izcīņa notika 8. jūlijā, Silverstonā. Otro uzvaru sezonā izcīnīja Marks Vebers, aiz sevis atstājot no pirmās starta vietas startējušo Fernando Alonso un komandas biedru Sebastianu Fetelu.

## Kvalifikācija

**Piezīmes:**
* — Hilkenbergs saņēma 5 starta vietu sodu par ātrumkārbas maiņu.
* — Kobajaši saņēma 5 starta vietu sodu par sadursmes izraisīšanu iepriekšējā sacīkstē
* — Verņs saņēma 10 starta vietu sodu par sadursmes izraisīšanu iepriekšējā sacīkstē
* — Piks neuzstādīja kvalifikācijas laiku 107% robežā kā arī saņēma 5 starta vietu sodu par ātrumkārbas nomaiņu. Tiesneši atļāva startu no pēdējās vietas.

## Sacīkstes

## Kopvērtējums

;Braucēju čempionāts

;Konstruktoru čempionāts

* **Piezīme**: parādītas tikai pirmās piecas pozīcijas.
Nosaukums

thumbnail|200px|Personvārdi tiek izmantoti, lai identificētu cilvēkus
**Nosaukums** ir vārds, kas tiek izmantots, lai identificētu personu, priekšmetu, kādu konkrētu vietu, uzņēmumu un citas lietas, kuras nepieciešams atšķirt no pārējām līdzīgajām lietām. Lai identificētu cilvēkus, tiek izmantoti personvārdi, savukārt ģeogrāfiskas vietas apzīmē ar toponīmiem, ūdeņu nosaukumus — ar hidronīmiem, tautības un etnosus — ar etnonīmiem, savukārt vārdi, kas ir neīsti un pieņemti īstā vārda vietā, ir pseidonīmi. Nosaukumu izcelsmi pēta etimoloģijas zinātne.
Pelašķis

**Parastais pelašķis** (*Achillea millefolium*) ir kurvjziežu dzimtas pelašķu ģints augu suga, kuras dabiskais izplatības areāls ir Ziemeļu puslodes mērenā josla. Ļoti plaši sastopams Eirāzijā, tostarp visā Latvijas teritorijā. 

Atsevišķi eksemplāri un dažāda lieluma grupas aug pļavās, tīrumos, ceļmalās, karjeros un dažādās sausās nezālienēs. 

Parastais pelašķis ir ārstniecības augs, no kura gatavo tējas, un garšaugs. Tas tiek audzēts arī kā dekoratīvs augs un augs, no kura bites ievāc medu.

## Morfoloģija
Parastais pelašķis ir daudzgadīgs, 15-70 cm garš lakstaugs. Tā stublājs ir stāvs, stīvs, vienkāršs, tas ir īsi apmatots un zaro ziedkopā.thumbnail|leftLapas ir izvietotas uz stublāja un pie pamatnes rozetē. Rozetes lapas ar ir kātu, bet stublāja lapas ir sēdošas. Visas lapas ir divkārt vai trīskārt plūksnaini dalītas, aptuveni 4-10 cm garas un 1-4 cm platas. Pēdējās pakāpes plūksnas ir sīkas, lineāras vai lineāri lancetiskas. 

Ziedi ir kurvīši, vairogskarā stublāja galā. Kurvīša gultne ir ar plēkšņlapiņām. Vīkallapas ir zālainas un stāv vairākās rindās. Mēlziedi ir pieci, balti vai iesārti violeti, tā gals ir sīkzobains. Stobrziedi ir pelēcīgi balti. Kausmatiņu nav. Auglis ir plakans sēklenis. Zied no jūnija līdz oktobrim.

## Atsauces


## Ārējās saites
IMI Negev

**Negev** — vieglais rokas ložmetējs ar kalibru 5,56x45 mm, kuru izstrādāja un izgatavo Israel Military Industries. Tas tiek izmantots kā standarta ložmetējs Izraēlas armijā.

Ložmetēja izstrāde tika pabeigta 1995. gadā, 1996. gadā tas tika izmēģināts lauka mācībās, bet 1997. gadā pieņemts Izraēlas bruņojumā.

## Tehniskā informācija
Ložmetēja konstrukcija ļauj regulēt tā šaušanas tempu. Minimālais šaušanas temps ir 700-850 šāvieni minūtē, bet maksimālais 850-1000 šāvieni minūtē.

Ložmetēja garums ar izlaistu laidi — 1020 mm. Ja nepieciešams, laidi var salaist vai noņemt. Pastāv arī ložmetēja versija Negev Commando, kuram ir saīsināts stobrs, un 2012. gadā izgatavots Negev NG7 ar kalibru 7,62 mm, kurš spēj šaut arī atsevišķiem šāvieniem vai kārtām.

## Lietotājvalstis
* 
* 
* 
* 
* 
* 
* 
* : iegādājās 1000 ložmetējus 2007. gadā un vēl 550 ložmetējus 2008. gadā.
* 

## Galerija

Attēls:Flickr - Israel Defense Forces - Weapons Instructor.jpg|Izraēlas armijas instruktore
Attēls:Flickr - Israel Defense Forces - Desert Reconnaissance Battalion Special Training, Nov 2010 (1).jpg
Attēls:Flickr - Israel Defense Forces - Kfir Brigade IDF Officers Practice Urban Warfare (11).jpg|Izraēlas aizsardzības armija


## Atsauces

## Ārējās saites

* Negev oficiālā mājaslapa 
* Izraēlas ieroči  
* Modern Firearms
Kembrijs

**Kembrijs** ir paleozoja ēras pirmais periods, kas ilga no  līdz  miljoniem gadu pirms mūsdienām. Pēc kembrija sekoja ordovika periods. Perioda nosaukums ir cēlies no Velsas latīniskā nosaukuma *Cambria*, jo tieši tur Apvienotajā Karalistē ir vislabāk atsegti šī perioda ieži. Kembrija periodā notika straujš dzīvas dabas daudzveidības pieaugums, kas tiek saukts arī par kembrija eksploziju. Dzīvniekiem attīstījās ārējais skelets — čaulas un dažādi ķermeņa apvalki, kas to izturības dēļ spējuši saglabāties fosilijās simtiem miljonu gadu.

Kembrija periods sīkāk dalās četrās epohās. 1. epoha ilga no 542 līdz 521 miljoniem gadu pirms mūsdienām, 2. epoha — no 521 līdz 510 miljoniem gadu pirms mūsdienām, 3. epoha — no 510 līdz 499 miljoniem gadu pirms mūsdienām, bet 4. epoha ilga no 499 līdz 488,3 miljoniem gadu pirms mūsdienām.

Positions_of_ancient_continents,_550_million_years_ago.jpg|Senie kontinenti pirms 550 miljoniem ɡadu

## Nogulumieži Latvijā
Kembrija periodā Latvijas teritorija atradās Baltikas kontinenta ziemeļu piekrastes seklajos ūdeņos, tādēļ kembrija perioda nogulumi noklāj Latvijas kristālisko pamatklintāju, bet Igaunijas ziemeļu piekrastē kembrija nogulumieži redzami zemes virspusē kā Baltijas klints. 

Kurzemes dienvidrietumos un Zemgales dienvidos iegūstami termālie pazemes minerālūdeņi, Rucavas apkārtnē kembrija ūdeņu temperatūra ir 50 — 62 oC. Porainie kembrija smilšakmeņi Inčukalna apkārtnē jau no 1968. gada tiek izmantoti kā pazemes dabas gāzes krātuve. Piemērotas ģeoloģiskās struktūras pazemes gāzes krātuvju iekārtošanai atklātas arī Cēsu, Saldus, Dobeles un Kuldīgas apkārtnē.

## Atsauces

## Ārējās saites
EchoStar XVII

***EchoStar XVII*** (***EchoStar 17***) jeb ***Jupiter 1*** ir ASV uzņēmuma *[[EchoStar]]* sakaru pavadonis, kas palaists 2012. gada jūlijā. Tas apkalpos klientus Ziemeļamerikā.

Pavadoni izgatavojusi kompānija *[[Space Systems/Loral]]* uz platformas *[[LS-1300]]* bāzes. Kosmiskā aparāta masa startā bija 6100 kg, izmēri: 8,0 × 3,2 × 3,1 m. Tas ir apgādāts ar 60 Ka joslas raidītājiem.

Sākotnēji 2009. gadā uzņēmums *[[Hughes Communications|Hughes Network Systems]]* pasūtīja *Space Systems/Loral* kosmisko aparātu ar nosaukumu *Jupiter 1*, lai 2012. gada sākumā paplašinātu *HughesNet* interneta pakalpojumus Ziemeļamerikā. Pēc tam, kad 2011. gada februārī *Hughes* iegādājās uzņēmums *EchoStar*, *Jupiter 1* tika pārdēvēts par *EchoStar XVII*.

*EchoStar XVII* tika palaists  21:36 UTC ar nesējraķeti *[[Ariane 5ECA]]* (lidojums *VA-207*) no Gviānas kosmiskā centra kopā ar Eiropas meteoroloģisko pavadoni *[[MSG-3]]*. 24 minūtes 34 sekundes pēc starta *EchoStar XVII* tika atdalīts no augšējās pakāpes. Ģeostacionāro orbītu pavadonis sasniedza paša spēkiem. Kopš 22. jūlija tas atrodas punktā 107,1° rietumu garuma.

## Atsauces

## Ārējās saites
* Satellite Fleet EchoStar
* ''EchoStar XVII'' izgatavotāja ''Space Systems/Loral'' vietnē 
* Starta nodrošinātāja informācija 
* ''Echostar 17 / Jupiter 1'' Gunter Dirk Krebs
Heinrihs Ignacs Francis Bībers

**Heinrihs Ignacs Francis Bībers fon Bīberns** (; kristīts , miris ) bija baroka laika Bohēmijas izcelsmes austriešu komponists un vijolnieks. Viens no pirmajiem redzamajiem komponistiem, kurš radīja solokompozīcijas vijolei. Pazīstamas ir ap 1676. gadu radītās, bet tikai 1905. gadā publicētās Bībera "Rožukroņa sonātes" (*Rosenkranzsonaten*). mūzika dažkārt tehniski sarežģīta, izmantojis arī skordatūru. Dzimis mūsdienu Čehijā. Dzīvojis Grācā un Kromeržīžā. Bez bīskapa, kura galmā strādāja, atļaujas devās uz Zalcburgu, kur nodzīvoja līdz mūža beigām.

## Ārējās saites

* Frīdriha fon Flotova profils ''AllMusic'' 
* Heinriha Bībera notis ''IMSLP''
Šenberga (Mēklenburga-Priekšpomerānija)

**Šenberga** () ir pilsēta Vācijā, Mēklenburgā-Priekšpomerānijā uz austrumiem no Lībekas. Āmtes centrs. Pirmoreiz rakstos minēta 1219. gadā. Iesākumā Raceburgas Bīskapijas, vēlāk Mēklenburgas-Štrēlicas Hercogistes sastāvā.
 
## Atsauces

## Ārējās saites
Geju ciemats

**Geju ciemats** (zināms arī kā **geju kvartāls**) ir ģeogrāfisks reģions ar pašnoteiktām robežām, kur dzīvo liels skaits LGBT cilvēku: lesbietes, geji, biseksuāļi un transpersonas. Geju ciematos ir ierīkota arī dažāda uz gejiem orientēta infrastruktūra: geju bāri un klubi, naktsklubi, publiskās vannasistabas, restorāni, apģērbu veikali un grāmatu veikali.

Šīs vietas ir kā gejiem draudzīgi nostūrīši viesmīlīgā pilsētā vai arī ir vienkārši geju apdzīvoti rajoni parastā pilsētā.
Lesbiskā utopija

[thumb|Lesbiskās utopijas [simbols ]]

**Lesbiskā utopija** ir konceptuāla sabiedrība, utopijas veids, ko veido tikai un vienīgi bioloģiskās sievietes un kas nav nekādā veidā atkarīga no vīriešiem. Pēdējos gados arvien vairāk viendzimuma laulības un apvienības gūst plašāku atbalstu sabiedrībā, līdz ar to pieaug arī šādas sabiedrības modeļa atbalsts.

Radikālākās lesbiskās utopijas pārstāvju idejas pauž to, ka tālā nākotnē, kad attīstīsies mākslīgu cilvēka augļu radīšana un vīrieši nebūšot vajadzīgi, lesbiskā utopija varētu iestāties visā pasaulē.
Parunā ar mani

**"Parunā ar mani"** ir 1975. gadā Latvijas PSR Rīgas Kinostudijā uzņemta īsfilma. Filma ir režisores Birutas Veldres diplomdarbs.

## Lomās
* Anda Kļaviņa
* Vents Vanags
* Uldis Muižnieks
* Māris Goldšteins
* Ilze Grava
* Edmunds Zivtiņš

## Ārējās saites

* Kino muzejs
Atturība

**Atturība** jeb **abstinence** (no  — 'atturēties)' ir cilvēka brīvprātīga atteikšanās no konkrētām aktivitātēm. Visbiežāk ar šo terminu saprot atteikšanos no seksa, alkohola, ēdiena, narkotikām vai smēķēšanas. Pievēršanās atturībai var būt motivēta ar medicīniskiem, reliģiskiem, personiskiem, sociāliem, morāliem, tiesiskiem un citiem iemesliem. Pēc ilguma atturība var būt gan īslaicīga, gan ilglaicīga.

## Piemēri
* Alkohola nelietošana
* Celibāts — dzīve bezlaulībā un atturēšanās no dzimumsakariem
* Brīvprātīga badošanās — atteikšanās no ēdiena
* Atteikšanās no asins pārliešanas

## Atsauces
Drošs sekss

**Drošs sekss** ir tāds sekss, kurā cilvēki izmanto piesardzības pasākumus, lai pasargātu sevi no seksuāli transmisīvajām slimībām, piemēram, HIV/AIDS. To dažkārt sauc par seksu ar aizsargāšanos. Ļoti bieži drošam seksam tiek izmantoti prezervatīvi.
Robina Huda bultas

**"Robina Huda bultas"** ir 1975. gadā Latvijas PSR Rīgas Kinostudijā uzņemta muzikāla piedzīvojumu filma. Tās režisors ir Sergejs Tarasovs.

## Sižets
Viduslaiku Anglijas leģendārā varoņa Robina Huda un viņa biedru cīņa pret tautas apspiedēju patvaļu.

## Lomās
* Boriss Hmeļņickis — *Robins Huds*
* Regīna Razuma — *Marija*
* Vija Artmane — *Kēta*
* Eduards Pāvuls — *mūks Tuks*
* Aļģimants Masjulis — *Gajs Gisborns*
* Jurijs Kamornijs — *nerrs*
* Jānis Plēsums — *Alans E'Deils*
* Romualds Ancāns — *Villijs Statlijs*
* Ints Burāns — *šerifs*
* Harijs Šveics — *Mazais Džons*
* Mirdza Martinsone — *lēdija Anna*
* Mārtiņš Vērdiņš (juniors) — *sers Edmunds*

**Epizodēs**:
Juris Strenga u.c.

## Interesanti fakti
* Filmas režisora izvēlētā Vladimira Visocka mūzika tā laika varai likās dumpīga un bīstama un tika aizstāta ar Raimondu Paulu, Aiju Kukuli un Viktoru Lapčenoku.
* Filmēšana notika Latvijā un Malborkas pilī Polijā no 1975. gada maija līdz septembrim.
* Filmējot Rendas baznīcā, izlauzti soli un uz grīdas savestas smiltis.
* Romualda Ancāna kinodebija.

## Ārējās saites

* Filmas profils vietnē *filmas.lv*
* Robins Huds izdemolē Rendas baznīcu, Raimonds Pauls nobīda malā Vladimiru Visocki: atskats uz leģendāru latviešu mākslas filmu Elmārs Barkāns, Jauns.lv, 2020. gada 6. septembrī
Liktenim spītējot

**"Liktenim spītējot"** ir 1975. gadā Latvijas PSR uzņemta divsēriju televīzijas spēlfilma. Filmas režisors ir Ēriks Lācis un tā uzņemta Rīgas Kinostudijā pēc Ilzes Indrānes romāna "Ūdensnesējs" motīviem.

## Sižets
Jauna meitene Klinta satiek bagātu zemnieku un apprecas. Ģimenes dzīve nav ilgstoša, drīz meitenei nākas atgriezties tēva mājās un pārdzīvot smagos kara un pēckara gadus.

## Lomās
* Līga Liepiņa — *Klinta*
* Gunārs Cilinskis — *Olavs*
* Vaironis Jakāns — *Kapeika*
* Olga Dreģe — *Jagna*
* Uldis Dumpis — *Alberts*
* Elza Radziņa — *saimniece*

## Ārējās saites

* Kino muzejs
## Video
*
*
Pāli valoda

**Pāli valoda** (पालि, *Pāḷi*) ir indoāriešu valoda. Ikdienā tā netiek lietota; tā ir mirusi valoda. Pāli valodā ir pierakstīta Tripitaka un daudzi budistu teksti. Tā ir teravādas liturģiskā valoda. Pāli valodas izcelsme ir Indijas ziemeļi. Cilvēki tajā beidza ikdienā sarunāties ap 14. gadsimtu, lai gan atsevišķas vietās ārpus Indijas tajā vēl runāja līdz 18. gadsimtam.
Elektrosintēze

**Elektrosintēze** ir neorganisko vai arī organisko savienojumu iegūšana elektrolīzes procesā. Elektrosintēzi iedala tiešajā un netiešajā elektrosintēzē. Tiešās elektrosintēzes laikā izejvielas molekula vai jons (R) pievieno vai atdod elektronus, bet netiešās elektrosintēzes laikā izejvielu pievieno vai atdod cita iepriekš elektroķīmiski ierosināta viela.

* Tiešās elektrosintēzes piemērs: R + *n*H2O + *ne* → RH*n* + *n*OH−
* Netiešās elektrosintēzes piemērs: *n*OH − *ne* → *n*O+*n*H* + *
Ezera sonāte

**"Ezera sonāte"** ir 1976. gada Latvijas PSR spēlfilma. Filmas režisori ir Gunārs Cilinskis un Varis Brasla. Tā uzņemta Rīgas Kinostudijā pēc Regīnas Ezeras romāna "Aka" motīviem.

## Sižets
Ārsts Rūdolfs pavada vasaru laukos, kur satiek skolotāju Lauru — divu bērnu māti, kuras vīrs ir cietumā. Rūdolfs izglābj slimo Lauras meitu Zaigu, sadraudzējas ar dēlu Māri un iemīl Lauru, bet viņa cīnās ar pienākuma apziņu pret ģimeni.

## Lomās
* Astrīda Kairiša — Laura
* Gunārs Cilinskis — Rūdolfs
* Lilita Ozoliņa — Vija
* Ģirts Jakovļevs — Ričs
* Lidija Freimane — Riča māte Alvīne
* Egīls Veseris — Māris
* Ineta Apoga — Zaiga
* Ēvalds Valters — Eidis

**Epizodēs**:
Juris Lejaskalns, Dace Arāja, Mārtiņš Vērdiņš jaunākais, Venta Vecumniece, Dina Kvelde, Māra Zvaigzne, Rūdolfs Plēpis u.c.

## Apbalvojumi
* 1977 — Galvenā balva 10. Vissavienības kinofestivālā Rīgā.
* 1977 — LPSR Valsts prēmija režisoriem Gunāram Cilinskim un Varim Braslam, operatoram Gvido Skultem, komponistam Imantam Kalniņam un aktrisei Astrīdai Kairišai.

## Interesanti fakti
* "Tomariņu" mājas filmētas Ēdoles pagasta "Kažokos". Ezers ir piemājas dīķis, Mordangas un Zvirgzdu ezers.

## Ārējās saites

* Kino muzejs

## Video
*
2013. gada F1 sezona

[thumb|Čempions [Sebastiāns Fetels]]

**2013. gada F1 sezona** bija Formula 1 pasaules čempionāta 64. sezona, kas sākas 17. martā Austrālijā un noslēdzās 24. novembrī Brazīlijā. Tajā piedalījās 11 komandas un 22 braucēji. Sebastiāns Fetels un viņa pārstāvētā *[[Infiniti Red Bull Racing]]* komanda izcīnīja jau 4. čempionu titulu pēc kārtas
Šī bija pēdējā sezona, kas tika aizvadīta ar 2,4 litru V8 dzinējiem, jo no . gada sezonas notiks pāreja uz videi draudzīgākiem 1,6 litru V6 dzinējiem ar turboģeneratoru.

## Testi
Notika 3 pirmssezonas testi, kas visi tika aizvadīti Spānijā:

## Komandas un piloti

### Izmaiņas komandās
thumb|2012. gada Vācijas Grand Prix - Red Bull un HRT
* **[[HRT]]** beidz pastāvēt naudas trūkuma dēļ;
* ***[[Red Bull Racing]]*** komanda no šīs sezonas tiek saukta par ***Infiniti Red Bull Racing***.

### Izmaiņas pilotu sastāvā

#### Debitē vai atgriežas F1
* **[[Estevans Gutjerress]]** debitē *Sauber* sastāvā
* **[[Valteri Botass]]** debitē *Williams* sastāvā
* **[[Makss Čiltons]]** debitē *Marussia* sastāvā
* **[[Gīdo van der Garde]]** debitē *Caterham* sastāvā
* **[[Žils Bjanki]]** debitē *Marussia* sastāvā
* **[[Adrians Sutils]]** pēc gada pārtraukuma atgriežas *Sahara Force India*

#### Maina komandu
* **[[Luiss Hamiltons]]** no *McLaren* pāriet uz *Mercedes*
* **[[Serhio Peress]]** no *Sauber* pāriet uz *McLaren*
* **[[Niko Hilkenbergs]]** no *Force India* pāriet uz *Sauber*
* **[[Šarls Piks]]** no *Marussia* pāriet uz *Caterham*
* **[[Pedro de la Rosa]]** pēc HRT komandas bankrota noslēdza testpilota līgumu ar *Ferrari*

#### Pametuši F1
* **[[Mihaels Šūmahers]]** atkārtoti beidza F1 pilota karjeru
* **[[Timo Gloks]]** pameta *Marussia* pēc abpusējas vienošanās un pievienojās DTM sacīkstēm
* **[[Bruno Senna]]** pameta F1 un pievienojās *Aston Martin* izturības sacīkšu komandai
* **[[Kamui Kobajaši]]** palika bez līguma 2013. gadā
* **[[Heiki Kovalainens]]** palika bez līguma 2013. gadā
* **[[Vitālijs Petrovs]]** palika bez līguma 2013. gadā
* **[[Narains Kartikejans]]** pēc HRT komandas bankrota palika bez līguma 2013. gadā

## Kalendārs
2013. gada sezonas kalendārā ir 19 posmi atšķirībā no iepriekšējās sezonas, kurā bija 20 posmi. Sezona kā parasti sākas Austrālijā, 17. martā, un beigsies 24. novembrī, Brazīlijā. Sākotnēji paredzētais posms Ņūdžersijas ielās atlikts uz . gadu. Tāpat šai sezonā kalendārā vairs nav iekļauts Eiropas ''Grand Prix''.

## Atsauces

## Ārējās saites

* Formula 1 oficiālā mājaslapa 
* Mājaslapa par autosportu 
* Mājaslapa par pirmo formulu
Tāge Erlanders

**Tāge Erlanders** (; dzimis , miris ) bija Zviedrijas politiķis. Viņš bija Zviedrijas premjerministrs laikā no 1946. līdz 1969. gadam. Kopš 1928. gada bija Zviedrijas Sociāldemokrātiskās partijas biedrs, vēlāk arī priekšsēdētājs. Ārpolitikā centās īstenot neitralitātes politiku.

No 1928. līdz 1932. gadam Erlanders bija Zviedru enciklopēdijas (*Svensk Upplagsbok*) sekretārs, bet no 1932. līdz 1938. gadam — redaktors.
Šīs bīstamās balkona durvis

**"Šīs bīstamās balkona durvis"** ir 1976. gada Latvijas PSR spēlfilma, kas uzņemta Rīgas Kinostudijā. Filma ir Dzidras Ritenbergas debija kinorežijā.

## Sižets
Rolanda astoņpadsmit gadu dzimšanas dienā tiek demonstrēts sižets, ko viņš ar draugiem nofilmējis, par meiteni, kas veltīgi gaida satikšanos ar puisi. Dzimšanas dienas viešņa medmāsa Inga atpazīst tajā pacienti, kas ar ātro palīdzību atvesta uz slimnīcu, un noskaidrojas, ka puiši pret viņu izturējušies nežēlīgi.

## Lomās
* Antra Liedskalniņa — *Anita Pumpure*
* Viktors Lorencs — *Viktors Pumpurs*
* Varis Vētra — *Rolands*
* Ligita Skujiņa — *Inga*
* Pēteris Gaudiņš — *Normunds*
* Jānis Makovskis — *Žanis*
* Esmeralda Ermale — *Marina*
* Mirdza Martinsone — *Edīte*
* Andris Bērziņš — *Ēriks*
* Ligita Dēvica — *Marga*
* Anita Kvāla — *Terēze*

## Interesanti fakti
* Rolanda tēva lomā kinodramaturgs Viktors Lorencs.
* Filmā piedalās Rīgas 69. un 70.vidusskolas skolēni.
* Filma ir Ligitas Skujiņas un Anitas Kvālas kinodebijas.

## Ārējās saites

* Kino muzejs
## Video
*
Oļegs Timofejevs

**Oļegs Timofejevs** (dzimis  Daugavpilī) ir bijušais Latvijas futbolists, spēlē aizsarga pozīcijā. 2013. gada sezonā kļuva par Latvijas čempionu ar FK Ventspils. 2014. gadā ir aizvadījis trīs spēles Latvijas futbola izlases sastāvā.

## Ārējās saites
Koro

**Koro** var būt:

* Koro — pilsēta Venecuēlā;
* Žans Batists Kamils Koro — franču gleznotājs.
Emersons

**Emersons** var būt:

Cilvēki ar šādu **uzvārdu**:
* Maikls Emersons (*Michael Emerson*; 1954) — amerikāņu aktieris;
* Ralfs Voldo Emersons (*Ralph Waldo Emerson*; 1803―1882) ― amerikāņu esejists, dzejnieks, lektors un transcendentālisma filozofijas pamatlicējs;
* Rojs Emersons (*Roy Emerson*; 1936) ― austrāliešu tenisists.

Cilvēki ar šādu **vārdu**:
* Emersons Ferreira da Roza (*Emerson Ferreira da Rosa*; 1976) ― brazīļu futbolists.
Martins Mīrseps

**Martins Mīrseps** (; dzimis  Tallinā) ir bijušais igauņu basketbolists, spēlējis spēka uzbrucēja pozīcijā, bijis Igaunijas basketbola izlases dalībnieks. M. Mīrseps ir vienīgais Igaunijas basketbolists, kas spēlējis NBA. Pēc sportista karjeras beigām kļuvis par treneri.

M. Mīrseps ir dzimis Tallinā, 9 gadu vecumā sācis trenēties basketbolā.

## Karjera
1989. gadā M. Mīrseps tika uzaicināts uz PSRS junioru izlasi, kur spēlēja kopā ar vairākām citām vēlākajām zvaigznēm, piemēram, Vitāliju Potapenko, Zaharu Pašutinu, Robertu Štelmaheru un Daiņu Adomaiti. 1990. gadu pirmajā pusē spēlēja Igaunijas klubos, kā arī vienu sezonu Zviedrijā un divas spēcīgākajā Izraēlas klubā Telavivas "Maccabi".

1996. gada NBA drafta pirmajā kārtā M. Mīrsepu ar kopējo 25. numuru izvēlējās Jūtas "Jazz", taču spēlētājs uzreiz tika aizmainīts uz Maiami "Heat". NBA kopumā nospēlējis 83 spēles "Heat" un Dalasas "Mavericks" sastāvā, gūstot vidēji 4,7 punktus un 2,2 atlēkušās bumbas 11,5 spēles minūtēs. NBA karjeras rezultatīvākajā spēlē M. Mīrseps ir guvis 24 punktus. Viņš ir vienīgais Igaunijas basketbolists, kas ir spēlējis NBA.

Pēc atgriešanās Eiropā spēlējis Grieķijas un Krievijas klubos. Ar Atēnu AEK 2000. gadā ieguva Saportas kausu, savukārt ar Kazaņas UNIKS 2004. gadā — FIBA Eiropas kausu (M. Mīrseps tika atzīts par finālspēles labāko spēlētāju). Karjeras noslēgumā spēlējis Igaunijā, nepilnu sezonu arī Austrālijā. Pēdējās sezonās cīnījies ar traumām un 2010. gadā beidzis profesionāla spēlētāja karjeru.

Pēc spēlētāja karjeras beigām pievērsies trenera darbam un kopš 2010. gada bija Tallinas "Kalev/Cramo" galvenā trenera asistents. 2022. gada novembrī pievienojās cita Igaunijas kluba Pērnavas "Sadam" treneru korpusam.

### Igaunijas izlase
Piedalījies 2001. gada Eiropas čempionāta finālturnīrā Igaunijas izlases sastāvā, kur bija līderis, taču komanda zaudēja visās spēlēs. Šī ir pēdējā reize, kad Igaunijas basketbola izlase kvalificējusies Eiropas čempionāta finālturnīram. 2005. gadā M. Mīrseps paziņoja, ka beidz karjeru izlasē, tomēr atgriezās uz 2007. gada Eiropas čempionāta kvalifikācijas turnīra spēlēm.

## Atsauces

## Ārējās saites